– Буран, һыуыҡ тип тормай артистарыбыҙ көнөнә дүрт тапҡыр тамашасылар алдында сығыш яһаны. Балалар байрам күрергә килгән бит, беҙ уларҙың һәр береһенә шатлыҡлы тәьҫораттар бүләк итергә тырыштыҡ, – ти муниципаль район хакимиәтенең мәҙәниәт бүлеге начальнигы Алис Абдуллин. – Сәхнәләштереүҙәрҙә утлы аждаһа ла, ҡыҙыҡлы ҡар бабайҙар ҙа, яуыз көстәр менән көрәшеүсе Ишем батыр ҙа ҡатнашты. Әлбиттә, балалар һәм уларҙың ата-әсәләре Ҡыш бабайҙың ҡунаҡ тирмәһен күреү мөмкинлеген дә ҡулдан ысҡындырманы. Кескәйҙәр шиғырҙар һөйләп, Ҡыш бабайҙан һәм Ҡарһылыуҙан бүләктәр алды.